На основу члана 58. став 1. Закона о лековима и медицинским средствима („Службени гласник РС”, број 30/10, 107/12, 105/17 – др. закон и 113/17 – др. закон) и члана 42. став 1. Закона о Влади („Службени гласник РС”, бр. 55/05, 71/05 − исправка, 101/07, 65/08, 16/11, 68/12 − УС, 72/12, 7/14 − УС, 44/14 и 30/18 − др. закон),

Влада доноси

УРЕДБУ

О ИЗМЕНАМА УРЕДБЕ О КРИТЕРИЈУМИМА ЗА ФОРМИРАЊЕ ЦЕНА ЛЕКОВА ЗА УПОТРЕБУ У ХУМАНОЈ МЕДИЦИНИ ЧИЈИ ЈЕ РЕЖИМ ИЗДАВАЊА НА РЕЦЕПТ

Члан 1.

У Уредби о критеријумима за формирање цена лекова за употребу у хуманој медицини чији је режим издавања на рецепт („Службени гласник РС”, број 86/15, 8/16, 14/18 и 18/19; у даљем тексту: Уредба), у члану 14. ст. 3–7. и у члану 15. ст. 2, 4, 6, 9, 11, 14. и 15. број: „0,9914” замењује се бројем: „0,9946”.

Прелазне и завршне одредбе

Члан 2.

Извори података из члана 5. став 3. Уредбе, који се користе за утврђивање највиших цена лекова на дан ступања на снагу ове уредбе, јесу последња издања штампаних, односно електронских публикација: Cene zdravil Javnе agencijе Republike Slovenije za zdravila in medicinske pripomočke који се објављује на интернет адреси: http://www.jazmp.si, на дан 1. октобра 2020. године, Основна листа лијекова Хрватског завода за здравствено осигурање и Допунска листа лијекова Хрватског завода за здравствено осигурање које се објављују на интернет адреси: http://www.hzzo.hr, на дан 13. јул 2020. године и L-Informatore Farmaceutico 2020.

Члан 3.

За лекове чија је постојећа цена на велико формирана на паритету цена вишем од паритета прописаног чланом 14. Уредбе, а у складу са чланом 17. Уредбе, критеријум за формирање цене лека на велико је постојећа цена лека на велико утврђена Одлуком о највишим ценама лекова за употребу у хуманој медицини чији је режим издавања на рецепт („Службени гласник РС”, бр. 18/19, 25/19 – исправка, 36/19, 54/19, 69/19, 11/20, 98/20, 113/20 и 122/20) помножена коефицијентом 0,9946.

За лек из става 1. овог члана, носилац дозволе за лек дужан је да, у року од 20 дана од дана ступања на снагу ове уредбе, достави податке прописане овом уредбом за формирање највише цене лека на велико у складу са чл. 17. и 20. Уредбе.

Члан 4.

За дан прерачуна упоредивих цена лекова на велико у динаре из члана 6. ст. 6. и 7. и члана 11. ст. 4. и 5. Уредбе, као и прерачуна CIP цена у динаре из члана 13. ст. 4. и 5. Уредбе, узима се 12. октобар 2020. године.

Члан 5.

Поступци за формирање највише цене лека који су започети по захтевима поднетим до дана ступања на снагу ове уредбе, окончаће се у складу са одредбама ове уредбе.

Члан 6.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-4333/2021

У Београду, 12. маја 2021. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |